ตั้งใจไป Korea town เพื่อหาร้านอาหารเกาหลีทาน 
ไปจอดรถที่ Terminal 21 (เผื่อช็อปต่อ) แล้วเดินบน skywalk มาออกที่ตึก Times Square แล้วเดินไปอีกนิดก็ถึง

ร้านนี้เป็นร้านแรกของทางด้านขวา (หันหน้าเข้าKorea town)
เงียบเว่อ นึกว่าปิดซะหละ เดินไปเดินมาก็จบที่ร้านนี้แหละ

เข้าไปถึง ไม่มีคนเลย (ตอนนั้น4โมงเย็นนะ)
เราก็เลือกที่นั่งตามสบายเลย ไปกัน2คนตามเดิม 
สั่งๆๆด้วยความหิว เมนูเยอะ หลากหลาย แต่ไม่มาก
ระหว่างรออาหาร พนักงานก็เอาผัก(เหมือนสลัด) และเครื่องเคียงต่างๆ มาให้กินรอ

ด้วยความหิวและพนักงานช่วยบริการ ทำให้ถ่ายรูปไม่ค่อยทัน
เมนูมีตามนี้นะคะ

• ไข่ตุ๋นเกาหลี - ชามหินเล็กนะคะ อร่อย นิ่มๆ
• ซุปเนื้อฉีก - เป็นกิมจิ มีเส้นบุก จืดไปนิดนึง
• บิบิมบับหมู - อร่อยดี ชามใหญ่ แต่เห็ดเยอะมาก พนักงานคลุกให้เลยถ่ายรูปไม่ทันเลย
• หมูย่างหมักซอสเกาหลี(บูลโกกิ) - เป็นชิ้นกลมๆใหญ่ๆ
• สามชั้นหมักซอสเกาหลี - เราชอบซอสนี้ เลยขอให้ที่ร้านคลุกมาให้ด้วย เพราะไม่มีในเมนู 
• เครื่องเคียง - อร่อยทุกอันเลย เติมได้ไม่อั้นนะคะ เราขอกระเทียมเยอะมาก 

ตอนคิดเงิน จะมีพนักงานเอาน้ำมาให้ทานคะ
ใสๆ เราก็ไม่รู้น้ำอะไร แต่หอมและอร่อย คล้ายๆน้ำขิงเลย

สำหรับวันนี้อิ่มมากเลย( อย่ารีบสั่งกันเยอะนะคะ เดี๋ยวกินไม่หมด) แล้วเราก็หมดไปทั้งหมด 1400 บาทสำหรับมื้อนี้

ปล. ห้องน้ำอยู่ชั้น2 และชั้น2มีห้องกั้นแยกส่วนตัวนะคะ